ସାଲିସିଲିକ ଏସିଡ (ଡାକ୍ତରୀ ବ୍ୟବ‌ହାର)

ସାଲିସିଲିକ ଏସିଡ (ଡାକ୍ତରୀ ବ୍ୟବ‌ହାର) (ଇଂରାଜୀ ଭାଷାରେ Salicylic acid) ଏକ ଔଷଧ ଯାହା ଏପିଡର୍ମିସ (outer layer) (ଚର୍ମର ବାହ୍ୟ ସ୍ତର) କାଢ଼ିବା ନିମନ୍ତେ ବ୍ୟବ‌ହାର କରାଯାଏ । ଭାତୁଡ଼ି (warts), ସୋରିଆସିସ, ରୂପି (dandruff), ବ୍ରଣ (acne), ରିଙ୍ଗ‌ୱର୍ମ (ringworm) ଓ ଇକଥିଓସିସ (ichthyosis) ଆଦି ରୋଗମାନଙ୍କରେ ଚିକିତ୍ସାରେ ବ୍ୟବ‌ହୃତ ହୁଏ । ଭାତୁଡ଼ି ବ୍ୟତୀତ ଅନ୍ୟ କ୍ଷେତ୍ରରେ ଅନ୍ୟାନ୍ୟ ଔଷଧ ସ‌ହିତ ଏହା ଦିଆଯାଇପାରେ । ପ୍ରଭାବିତ ଚର୍ମରେ ଏହା ଲଗାଯାଏ । 

ଏହାର ପାର୍ଶ୍ୱ ପ୍ରତିକ୍ରିୟାରେ ଚମରେ ଜଳାପୋଡ଼ା ଓ ସାଲିସିଲେଟ ବିଷକ୍ରିୟା (salicylate poisoning) ହୋଇପାରେ । ପିଲାଙ୍କ ଦେହରେ ଗୋଟିଏ ବଡ଼ ଆକାରର ସ୍ଥାନରେ ଲଗେଇଲେ ସାଲିସିଲେଟ ବିଷକ୍ରିୟା ହୋଇପାରେ । ଦୁଇ ବର୍ଷ ବୟସରୁ କମ୍ ପିଲାଙ୍କୁ ଏହା ଲଗେଇବାକୁ ମନାକରାଯାଏ । ଏହା ବିଭିନ୍ନ ଭାଗମାପରେ ମିଳେ ।


ହିପୋକ୍ରାଟିସଙ୍କ (Hippocrates) ଅମଳରୁ ଚିକିତ୍ସା କ୍ଷେତ୍ରରେ ସାଲିସିଲିକ ଏସିଡ ବ୍ୟ‌ବ‌ହାର ହୋଇଆସୁଛି । . ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ   ଏହାର ୧୭%, ୧୦ ମିଲି ବୋତଲର ମୂଲ୍ୟ ପ୍ରାୟ ୧.୭୧ ପାଉଣ୍ଡ । ଏହା ବ୍ୟତୀତ କୋଲ ଟାର, ଜିଙ୍କ ଅକ୍ସାଇଡ (zinc oxide) ବା ବେଞ୍ଜୋଇକ ଏସିଡ (benzoic acid) ସ‌ହିତ ମିଶ୍ରଣ ହୋଇ ଏହା ମିଳିପାରେ ।

 ଆଧାର 

ଶ୍ରେଣୀ:ଔଷଧ